సి. చెన్నిగప్ప

సి. చెన్నిగప్ప కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు కొరటగెరె శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై 2006లో కాంగ్రెస్- జేడీఎస్ సంకీర్ణ ప్రభుత్వంలో అటవీ శాఖ మంత్రిగా పని చేశాడు.
రాజకీయ జీవితం
సి. చెన్నిగప్ప రాజకీయాల్లోకి రాకముందు పోలీసు కానిస్టేబుల్ ఉద్యోగం చేసి రాజీనామా చేసి 
జనతాదళ్ పార్టీ ద్వారా రాజకీయాల్లోకి అడుగుపెట్టాడు. ఆయన 1994 కర్ణాటక శాసనసభ ఎన్నికలలో కాగ్వాడ్ శాసనసభ నియోజకవర్గం నుండి జేడీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి జి. వెంకటాచలయ్యపై 7735 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1999 కర్ణాటక శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి సి. వీరభద్రయ్యపై 706 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

సి. చెన్నిగప్ప 1994 కర్ణాటక శాసనసభ ఎన్నికలలో కాగ్వాడ్ శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి జనతాదళ్ (యునైటెడ్) అభ్యర్థి జి. వీరన్నపై 2994 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికై 2006లో కాంగ్రెస్- జేడీఎస్ సంకీర్ణ ప్రభుత్వంలో అటవీ శాఖ మంత్రిగా పని చేశాడు. 
మరణం
సి. చెన్నిగప్ప 2020 ఫిబ్రవరి 21న 70 ఏళ్ళ వయసులో బెంగళూరులోని ఒక ప్రైవేట్ ఆసుపత్రిలో బహుళ అవయవ వైఫల్యంతో మరణించాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:జనతాదళ్ (సెక్యులర్) రాజకీయ నాయకులు